Ukrainas språklige situasjon ifølge folketellingen i 2001.
Det eneste offisielle **språk i Ukraina** er ukrainsk. Det snakkes også mange andre språk som både hører til de indoeuropeiske og tyrkiske språkgruppene. Ifølge Ethnologue snakkes det 22 språk i Ukraina.

Ukrainsk og ukrainsk tegnspråk
------------------------------

Malen for det ukrainske tastatur.
Ukrainas grunnlov (artikkel 10) definerer ukrainsk som statens eneste offisielle språk. Ifølge Ukrainas folketelling i 2001 var ukrainsk morsmålet for 67,53 prosent av statens befolkning.

I 2016 ble det vedtatt en lov som krever at alle TV- og radiokanaler skal ha minst 60 prosent av innholdet på ukrainsk. Formålet med loven var å motarbeide separatistbevegelser. Opposisjonsblokken motsatte seg loven. I 2017 ble det vedtatt en annen lov som gjorde ukrainsk til det primære undervisningsspråket på skolene. Ifølge myndighetene er formålet med loven å styrke innbyggernes kunnskap om ukrainsk. Politiske ledere i blant annet Ungarn og Romania uttrykte bekymring for rettighetene til språklige minoriteter etter lovendringen.

Det ukrainske tegnspråket brukes av cirka 219 000 mennesker.

Russisk
-------

Russisk er det første andrespråket for mange ukrainere. Et blandingsspråk, surzjyk, brukes spesielt i de sentrale delene av Ukraina hvor de to språkgruppene møtes. Ukrainas grunnlov garanterer retten til å bruke og utvikle kultur på russisk som på alle andre minoritetsspråk.

Ifølge folketellingen fra 2001 var russisk morsmålet til 29,59 prosent av befolkningen.

Andre språk
-----------

De største minoritetene i Ukraina snakker polsk, jiddisk, rusinsk, belarusisk, rumensk, bulgarsk, krimtatarisk og ungarsk. Romanes er delt inn i fem forskjellige dialekter: balkan romani, karpatisk romani, baltisk romani, sinteromani og vlaxromani.

I tillegg til russisk anerkjenner Ukrainas språklov åtte andre språk: jiddisk, rusinsk, rumensk, belarusisk, krimtatarisk, bulgarsk, ungarsk og armensk.

Antall brukere av minoritetsspråk i henhold til folketellingen for 2001:

| Språk | Antall brukere | Andel |
| --- | --- | --- |
| Krimtatarisk | 231 382 | 0,48% |
| Moldovsk | 185 032 | 0,38% |
| Ungarsk | 161 618 | 0,34% |
| Rumensk | 142 671 | 0,30% |
| Bulgarsk | 134 396 | 0,28% |
| Belarusisk | 56 249 | 0,12% |
| Armensk | 51 847 | 0,11% |
| Gagausisk | 23 765 | 0,05% |
| Romanes | 22 603 | 0,05% |
| Polsk | 19 195 | 0,04% |
| Tysk | 4 206 | 0,01% |
| Gresk | 6 029 | 0,01% |
| Hebraisk | 3 307 | 0,01% |
| Slovakisk | 2 768 | 0,01% |
| Karaim | 96 | 0,00% |
| Øvrige | 143 163 | 0,30% |
| Ikke oppgitt | 201 437 | 0,42% |
| **Totalt** | 48 240 902 | 100% |

Referanser
----------

1. ↑  «Eastern Europe». *Ethnologue* **(engelsk)**. Besøkt 10. april 2022.
2. 1 2  «Constitution of Ukraine» (PDF). unesco.org. Besøkt 10. april 2022.
3. 1 2 3  «Table: 19A050501\_02. Distribution of the population of Ukraine`s regions by native language (0,1)». *database.ukrcensus.gov.ua*. Arkivert fra originalen 17. oktober 2020. Besøkt 10. april 2022.
4. ↑  «Ukraine imposes language quotas for radio playlists». *BBC News* **(engelsk)**. 8. november 2016. Besøkt 10. april 2022.
5. ↑  Budapest, Daniel McLaughlin in. «Ukraine defends education reform as Hungary promises ‘pain’». *The Irish Times* **(engelsk)**. Besøkt 10. april 2022.
6. ↑  «Ukrainian Sign Language Language | Joshua Project». *joshuaproject.net*. Besøkt 10. april 2022.
7. ↑  «How Different Are Russian and Ukrainian???». Besøkt 10. april 2022.
8. ↑  «Ukraine | History, Flag, Population, President, Map, Language, & Facts | Britannica». *www.britannica.com* **(engelsk)**. Besøkt 10. april 2022.
9. ↑  «Endangered Languages Project - Search». *www.endangeredlanguages.com* **(engelsk)**. Besøkt 10. april 2022.
10. ↑  «What Languages Are Spoken In Ukraine?». *WorldAtlas* **(engelsk)**. 1. august 2017. Besøkt 10. april 2022.

Eksterne lenker
---------------

* (en) Languages of Ukraine – kategori av bilder, video eller lyd på Commons Rediger på Wikidata